EkBass/fiwiki-20250220-pages-articles huggingface dataset:
Kuusikon koulu

Kuusikon koulu on vuonna 1964 valmistunut suomenkielinen alakoulu Kuninkaalan kaupunginosassa Vantaalla. Noin 350 oppilaan kouluun kuuluvat luokka-asteet 1–6. Koulussa on myös montessoriluokkia, joissa sovelletaan lapsen kehitystason huomioivaa ja lapsen toimintaa tarkkailevaa montessoripedagogiikkaa. Vuonna 2019 koulussa oli noin 330 oppilasta. Opettajia ja avustajia on yhteensä noin 30.Luokanopettaja29.1.2014, avointyopaikka.fi, viitattu 29.4.2016 Tiedosto:Kuusikon koulu1 - Kuninkaala - Vantaa - m.jpg|Kuusikon koulu on Vantaan Kuninkaalan kaupunginosan Kuusikon asuinalueella toimiva alakoulu. Tiedosto:Kuusikon koulu3 - Kuninkaala - Vantaa - m.jpg|Vuonna 1963 valmistuneen koulun opetuksessa sovelletaan montessoripedagogiikkaa kahdella montessoriluokalla. ==Lähteet== ==Aiheesta muualla== *Vantaan kaupunki: Montessoriopetus Luokka:Vantaan peruskoulut Luokka:Kuninkaala
Tim Nowak

Tim Nowak (s. 13. elokuuta 1995 Bad Mergentheim) on saksalainen kymmenottelija. Nowak ylsi kymmenottelussa pronssille vuoden 2014 alle 20-vuotiaiden MM-kilpailuissa. Vuotta aiemmin hän saavutti pronssia alle 20-vuotiaiden Euroopan-mestaruuskilpailuissa. Hän oli seitsenottelussa seitsemäs Portlandin MM-hallikilpailuissa 2016 ja samana vuonna kymmenottelussa yhdeksästoista Amsterdamin EM-kilpailuissa jäätyään ilman pisteitä 110 metrin aitajuoksussa. Ulkoratojen MM-kilpailuissa hän sijoittui kymmenottelussa kymmenenneksi Dohassa 2019 ja 17:nneksi Eugenessa 2022. Nowakin ennätys kymmenottelussa on 8 229 pistettä syyskuulta 2018. == Lähteet == Luokka:Saksalaiset yleisurheilun moniottelijat Luokka:Vuonna 1995 syntyneet Luokka:Elävät henkilöt
Mathias Brugger

Mathias Brugger (s. 6. elokuuta 1992) on saksalainen kymmenottelija. Viitattu 29.4.2016. Brugger ylsi kymmenottelussa hopealle vuoden 2011 alle 20-vuotiaiden Euroopan-mestaruuskilpailuissa. Sisäratojen EM-kilpailuissa Prahassa 2015 hän sijoittui seitsenottelussa 11:nneksi. Vuonna 2016 hän oli seitsenottelussa pronssilla sisäratojen MM-kilpailuissa Portlandissa ennätyspisteillään 6126. Saman vuoden Amsterdanin EM-kilpailuissa hän sijoittui kymmenottelussa yhdeksänneksi. Belgradin EM-hallikilpailuissa 2017 hän oli kahdeksas. Hän keskeytti kymmenottelun Berliinin EM-kilpailuissa 2018. Bruggerin ennätys ottelussa on 8 304 pistettä toukokuulta 2018. ==Lähteet== Luokka:Saksalaiset yleisurheilun moniottelijat Luokka:Vuonna 1992 syntyneet Luokka:Elävät henkilöt
Hullunkuriset perheet

thumb|Erilaisia "Hullunkuriset perheet" -pelin pelinkortteja eri aikakausilta Hullunkuriset perheet (engl. Happy Families) on korttipeli, jossa pyritään keräämään neljän samanarvoisen kortin nippuja. Peliä voidaan pelata myös Musta Pekka-pelikorteilla tai tavanomaisella korttipakalla.Mikko Saari: Korttipeliopas; e-kirjan sivu 187; Painava sana Oy Suomessa peliä markkinoitiin jo vuonna 1907. Poika Vesanto on kuvittanut version korteista.Poika Vesanto – tuntematon taituri; Taidelaari.fi Hullunkuriset perheet -pelikortteja on myynyt muun muassa Tactic.Hullunkuriset perheet; Tactic.fi Aki Månsson on tehnyt pelistä version Ei niin hullunkuriset perheet.Aki Månsson, CV Pelistä on tehty myös versio "Tavalliset perheet", jossa on moninaisia perheitä.Sateenkaariperheet päivähoidossa ja koulussa, sivu 18; Sateenkaariperheet.fi == Peli-idea == Pelissä on kaksi tai enemmän pelaajia. Kortit jaetaan pelaajille tasan. Pelin tavoitteena on kerätä neljän samanarvoisen kortin nippuja (perheitä), ja pelin voittaa eniten nippuja (perheitä) kerännyt. Pelaajat pyytävät vuorotellen jotain tiettyä korttia toiselta palaajalta täydentääkseen omaa nippuaan. Jos pyydetty kortti löytyy pelaajalta, pyytäjä saa sen. Pyytäjä jatkaa kunnes pyydettyä korttia ei löydy – tällöin vuoro siirtyy eteenpäin. Kun pelaajalla on kokonainen nippu kädessään, hän laittaa nipun eteensä. == Lähteet == == Aiheesta muualla == *Hullunkurisia perheitä; Lelumuseo hevosenkenkä *Kysy.fi: Osaatteko kertoa mitään Mustapekka-pelin historiasta? Luokka:Lasten korttipelit
Hup-peli

Hup-peli on Arts & Mindsin kehittämä opetuspeli, jonka Alko julkaisi IBM PC:lle 1987. Pelin tuotti ja levitti Alkon haittavalistusyksikkö. Alkoholihaitoista valistava peli on tarkoitettu oppilaitosten ja nuorisojärjestöjen käyttöön. Sen lisenssi maksoi 700 markkaa. Peli soveltuu valmistajan mukaan 13–17-vuotiaille ja sitä vanhemmille pelaajille. Pelistä ei ole säilynyt montakaan kopiota. == Pelaaminen == Hup-peli on roolipelielementtejä sisältävä seikkailupeli. Pelaajan pelihahmo seikkailee pienoiskoossa mallinnetussa Helsingissä tavoitteenaan päästä ennalta sovituille treffeille. Pelaajan tulee välttää paheita, joihin häntä houkutellaan satunnaisissa tapahtumissa. Satunnaistapahtumien tilanteet voivat käsitellä esimerkiksi uhkapelejä tai alkoholia. Eräässä tapahtumassa pelaaja voi esimerkiksi valita, nauttiiko hän alkoholia porttikongissa elokuvissa käynnin jälkeen. Väärät valinnat vaikuttavat pelaajan terveyteen, rahaan tai suhteisiin, ja mikäli jokin mittareista menee nollaan, peli päättyy. ==Vastaanotto== Toimittaja Juho Kuorikosken mukaan pelissä on pelattavaa noin vartin verran, mutta valintojen määrä tuo peliin uudelleenpeluuarvoa. Kuorikoski kutsuu peliä edelleen varsin pelattavaksi peliksi, joka on ”samassa laatuluokassa” muiden kaupallisten 1980-luvun suomipelien kanssa. ==Katso myös== *Lydia (peli) == Lähteet == Luokka:Opetuspelit Luokka:Suomessa kehitetyt videopelit Luokka:Vuoden 1987 videopelit Luokka:MS-DOS-pelit
Huvimatka Aavasaksaan

Huvimatka Aavasaksaan on vuonna 1862 julkaistu lautapeli, joka ilmestyi sekä suomen- että ruotsinkielisenä painoksena. Ruotsinkielisen painoksen nimi on Lustfärd till Avasaksa. Peli on julkaistu myös nimellä Huviretki Aavasaksalle. Suomen Julkisia Sanomia kuvaili peliä seuraavasti 22. joulukuuta 1862: Peli sisältää muun muassa yhden vanhimmista Oulun kaupunkia esittävistä kuvista. Pelin on kuvittanut Uudestakaarlepyystä kotoisin ollut suomenruotsalainen taiteilija Hilda Olson (1832–1916). Olson tunnetaan myös työstään luonnontieteellisten aiheiden parissa. Luonnontieteelliseen keskusmuseoon on arkistoitu Krimin-matkan aikana syntyneitä Olsonin kuvituksia, muun muassa hämähäkkejä kuvaavia töitä. Pelistä kirjoittanut Raija Majamaa epäilee sen sisältämiä loruja Zachris Topeliuksen kirjoittamiksi ja Johan Bäckvallin (1817–1883) suomentamiksi. Toisaalta tiedetään, että Hilda Olson julkaisi elämänsä aikana useita lautapelejä, joihin hän kirjoitti myös säännöt. Pelin sääntöjen ja lorujen kirjoittajasta ei siten ole täyttä varmuutta. Pelin kuvitukset mukailevat monessa kohtaa Topeliuksen toimittaman Finland framställdt i teckningar -teoksen kuvia. Kuvat eivät kuitenkaan ole identtisiä esikuvansa kanssa, sillä monessa kohtaa rakennukset on kuvattu eri kuvakulmasta. Pelissä on myös sellaisia kuvia, jotka Finland framställt i teckningarista puuttuvat. ==Lähteet== ==Aiheesta muualla== *Majamaa, Raija: Lautapeli Huvimatka Aavasaksaan vuodelta 1863. Kansalliskirjaston blogisarja Minun aarteeni. *En nykarlebykonstnär *En bortglömd pärla? Luokka:Suomalaiset lautapelit
Miia Sillman

Miia Emilia Sillman (s. 3. kesäkuuta 1995 Tampere) on suomalainen uransa lopettanut moniottelija. Hän edusti Tampereen Pyrintöä. Häntä valmensivat Marjukka Suihko (–2014), Tiia Hautala (2014–2016), Eduard Hämäläinen (2017–2018), Mika Vakkuri (2018–2020, 2021–2023) ja Matti Liimatainen (2020–2021). Sillman saavutti seitsenottelussa Suomen-mestaruuden Tampereella 2021 ja Joensuussa 2022, SM-hopeaa Jyväskylän Kalevan kisoissa 2018 ja Lappeenrannan Kalevan kisoissa 2019 sekä pronssia Porin Kalevan kisoissa 2015. Sisäratojen SM-kilpailuissa hän on voittanut kultaa viisiottelussa 2018 ja 2019 sekä saanut hopeaa pituushypyssä 2020. Tallinnan alle 23-vuotiaiden EM- kisoissa 2015 Sillman oli yhdeksäs. Bydgoszczin alle 23-vuotiaiden EM- kilpailuissa 2017 hän keskeytti ottelun. Napolin kesäuniversiadeissa 2019 hän voitti seitsenottelussa kultaa tuloksella 6209. Sillman kertoi vuonna 2021 julkisuudessa joutuneensa 10–14-vuotiaana ravivalmentaja Erkki-Pekka Mäkisen seksuaalisen hyväksikäytön uhriksi. Mäkinen sai rikoksistaan 4,5 vuoden vankeustuomion. Uhreja oli myös muita. Sillman lopetti yleisurheilu-uransa vuonna 2023 selkävaivojen vuoksi. == Henkilökohtaiset ennätykset == * 100 m: 12,91 (Ikaalinen 2015) * 200 m: 24,83 (Napoli 2019) * 800 m: 2.20,45 (Bydgoszcz 2022) * 100 m aidat: 13,72 (Lappeenranta 2019) * Korkeushyppy: 186 (Tallinna 2019, hallissa) * Pituushyppy: 637 (Tampere 2021) * Kolmiloikka 12,46 (Lahti 2015) * Kuulantyöntö: 13,26 (Tampere 2021, hallissa) * Keihäänheitto: 50,07 (Napoli 2019) * Seitsenottelu: 6209 (Napoli 2019) * Viisiottelu: 4303 (Tallinna 2019, hallissa) Lähde == Lähteet == == Aiheesta muualla == * Luokka:Suomalaiset yleisurheilun moniottelijat Luokka:Vuonna 1995 syntyneet Luokka:Elävät henkilöt
Mikkolan koulu

Mikkolan koulu on Vantaan Korson suuralueen Mikkolan kaupunginosassa sijaitseva noin 860 oppilaan suomenkielinen yhtenäiskoulu (luokka-asteet 1–9). Koulu toimii kahdessa osoitteessa: * Vega, Venuksentie 2, 01480 Vantaa: luokka-asteet 1–9, ja * Lyyra, Lyyranpolku 2, 01480 Vantaa: luokka-asteet 3–9. Viistosti koulurakennusten välin jäävällä tontilla toimii Tähdenlennon päiväkoti (Marsinrinne 4), jossa on myös opetusta luokka-asteilla 1–2. Mikkolan koulun yhteydessä toimii hammashoitola ja nuorisotila. Nuorisotilan paikalla toimi aiemmin Vantaan kaupunginkirjaston Mikkolan kirjasto, joka suljettiin toukokuussa 2013. Koulun tiloissa toimi aiemmin myös neuvola, mutta se lakkautettiin vuonna 2021. File:Mikkolan koulu - Lyyra - Mikkola - Vantaa - m.jpg|Mikkolan koulun Lyyra-koulu. File:Mikkolan koulu - Vega - Mikkola - Vantaa - m.jpg|Mikkolan koulun Vega-koulu. ==Lähteet== ==Aiheesta muualla== *Matarin uhri oli Mikkolan koulun oppilas – oppilaat saavat kriisiapua (9.12.2014) (vantaansanomat.fi) *Mikko Puttonen: Jättikoulu jyrää seiskan pojat (6.3.2012) (tiede.fi) Luokka:Vantaan peruskoulut Luokka:Mikkola (Vantaa)
Tiny Tim (muusikko)

Tiny Tim, oikealta nimeltään Herbert Buckingham Khaury (12. huhtikuuta 1932 – 30. marraskuuta 1996) oli amerikkalainen laulaja, ukulelen soittaja ja musiikin arkistoija. Hänet tunnetaan parhaiten omasta versiostaan kappaleesta "Tiptoe Through the Tulips" sekä omalaatuisesta falsetti-/vibrato- lauluäänestään. ==Ura ja elämänvaiheet== Tiny Tim nousi kuuluisaksi 1960-luvun lopulla esiintyessään useasti televisiossa. Hänen kuuluisimmat televisioesiintymisensä olivat Rowan & Martin’s Laugh-In -show’ssa ja The Tonight Show Starring Johnny Carson -show’ssa. Vuonna 1968, hän julkaisi ensimmäisen albuminsa God Bless Tiny Tim. Se sisälsi orkesteriversion "Tiptoe Through the Tulips" -kappaleesta, joka oli aiemmin singlenä julkaistuna noussut suureksi hitiksi. For All My Little Friends (v. 1969) oli lastenalbumi ja ehdokkaana Grammy-palkinnon saajaksi. Hänen ensimmäiset häänsä järjestettiin The Tonight Show’ssa vuonna 1969, jossa hän meni naimisiin Victoria Budingerin (alias "Miss Vicki") kanssa. Parilla oli yksi tytär. He kuitenkin erosivat vuonna 1977. Vuonna 1984 hän meni naimisiin Jan Alweissin ("Miss Jan") kanssa, ja Susan Marie Gardnerin ("Miss Sue") kanssa vuonna 1995. Tiny Timin uran hiipuessa hän esiintyi pienissä yökerhoissa. Hän esiintyi myös sirkuksen kanssa 80-luvulla. 28\. syyskuuta 1996, Tiny Tim sai sydänkohtauksen juuri ennen esiintymistään ukulelefestivaaleilla Montague Grange Hallissa Montaguen kaupungissa Massachusettsissa. Hän vietti kolme viikkoa sairaalassa, jonka jälkeen häntä kiellettiin esiintymästä. Hän kuitenkin sivuutti neuvon, ja sai taas sydänkohtauksen lavalla 30. marraskuuta 1996, johon hän kuoli myöhemmin sairaalassa 64-vuotiaana. Luokka:Yhdysvaltalaiset laulajat Luokka:Ukulelensoittajat Luokka:Vuonna 1932 syntyneet Luokka:Vuonna 1996 kuolleet
Jessica Parland-von Essen

Eva Jessica Parland-von Essen (s. 9. helmikuuta 1970 Espoo) on suomalainen historiantutkija, koulutukseltaan filosofian tohtori.Vem och vad: Biografisk handbok 2010, s. 861. Helsingfors 2010. ISBN 978-951-50-2002-4 Hän on tutkinut 1700-luvun kulttuurihistoriaa ja Helsingin kaupungin historiaa. Hän väitteli Helsingin yliopistossa vuonna 2005 ja on työskennellyt yliopistossa tutkijana ja lehtorina.Tutkija Jessica Parland-von Essen. Helsingin yliopisto. sekä dosenttina ( historia) vuodesta 2012 alkaen. Hän toimi myös Brages Pressarkivin arkistopäällikkönä vuoteen 2014 saakka.Ny månad, ny verklighet. Brages Pressarkiv 2.10.2014. Tämän jälkeen hän on vastannut CSC - Tieteen tietotekniikan keskuksessa tutkimusdatan hallinnan kyvykkyyden kehittämisestä ja FAIR - periaatteiden levittämisestä. Jessica Parland-von Essen on Oscar Parlandin pojantytär. Kirjailija Stella Parland oli hänen sisarensa, ja toimittaja Milena Parland on heidän sisarpuolensa. ==Julkaisuja== * * * == Lähteet == Luokka:Vuonna 1970 syntyneet Luokka:Elävät henkilöt Luokka:Suomalaiset historioitsijat Luokka:Suomalaiset arkistonhoitajat
Supernova (laulukilpailu)

Supernova on latvialainen laulukilpailu, jonka voittaja valitaan edustamaan Latviaa Euroviisuissa. Kilpailu on järjestetty vuodesta 2015 lähtien tällä nimellä. Aikaisemmin kilpailu on järjestetty nimillä Eirodziesma (2000–2012) ja Dziesma (2013–2014). == Kilpailun voittajat == * 2015: Aminata – ”Love Injected” * 2016: Justs – ”Heartbeat” * 2017: Triana Park – ”Line” * 2018: Laura Rizzotto – ”Funny Girl” * 2019: Carousel – ”That Night” * 2020: Samanta Tīna – ”Still Breathing” * 2022: Citi Zēni – ”Eat Your Salad” * 2023: Sudden Lights – ”Aijā” * 2024: Dons – ”Hollow” * 2025: Tautumeitas – ”Bur man laimi” == Lähteet == == Aiheesta muualla == *Supernovan kotisivut Luokka:Latvian musiikki Luokka:Euroviisukarsinnat
Marc Rochat

Marc Rochat (s. 18. joulukuuta 1992) on sveitsiläinen alppihiihtäjä. Rochat sijoittui Courchevelin / Méribelin MM-kilpailuissa 2023 pujottelussa 14:nneksi. Saalbachin MM-kilpailuissa 2025 hän saavutti pronssia joukkuealppiyhdistetyssä. Rochat kilpaili maailmancupissa ensimmäisen kerran Val d’Isèren pujottelussa joulukuussa 2015. Maailmancupin pisteille hän pääsi ensimmäisen kerran Santa Caterina di Valfurvan pujottelussa tammikuussa 2016 oltuaan 27:s. Kymmenen parhaan joukkoon hän sijoittui ensimmäisen kerran oltuaan kuudes Kranjska Goran pujottelussa maaliskuussa 2018. Parhaimmillaan hän on sijoittunut neljänneksi Soldeun pujottelussa maaliskuussa 2023 ja Schladmingin pujottelussa tammikuussa 2024. Rochat on saavuttanut Eurooppa Cupin osakilpailuissa kolme voittoa, viisi kakkossijaa ja viisi kolmossijaa. Hän sijoittui Eurooppa Cupin kokonaiskilpailussa kolmanneksi kaudella 2017–2018. Pujottelucupissa hän oli toinen kaudella 2017–2018 ja kolmas 2020–2011. == Lähteet == Luokka:Sveitsiläiset alppihiihtäjät Luokka:Vuonna 1992 syntyneet Luokka:Elävät henkilöt
Emil Johansson (alppihiihtäjä)

Emil Johansson (s. 13. elokuuta 1988) on ruotsalainen alppihiihtäjä, joka edustaa SK Vitesse Skövdeä. Johansson kilpaili maailmancupissa ensimmäisen kerran Madonna di Campiglion pujottelussa joulukuussa 2015. Maailmancupin pisteille hän pääsi ensimmäisen kerran Santa Caterina di Valfurvan pujottelussa tammikuussa 2016 oltuaan 25:s. == Lähteet == Luokka:Ruotsalaiset alppihiihtäjät Luokka:Vuonna 1988 syntyneet Luokka:Elävät henkilöt
Lauri Nautela

Lauri Villiam Nautela (v. 1925–1935 Lagerström, 13. lokakuuta 1914 Helsinki – 5. syyskuuta 1998 Lieto) oli suomalainen keräilijä ja mesenaatti. Varsinaiselta ammatiltaan Nautela oli maanviljelijä, joka isännöi Liedon Nautelankoskella sijaitsevaa Nautelan kartanoa. Hänen muistoaan vaalii vuonna 2000 perustettu Nautelankosken museo. == Elämä == Helsingissä syntyneen Lauri Nautelan äiti luopui lapsestaan jo vajaan vuoden ikäisenä ja hänet sijoitettiin Hurtigin lastenkotiin Kauniaisiin. Nautelan biologisesta isästä ei ole tietoa. Hän varttui aluksi lastenkodissa, kunnes Nautelan kartanon omistanut pariskunta John ja Saida Lagerström adoptoivat hänet vuonna 1925. Hänen ottoisänsä kuoli 1928 ja ottoäiti 1953. Nautela kirjoitti ylioppilaaksi Turun lyseosta vuonna 1935 ja opiskeli sen jälkeen Helsingin yliopistossa maatalous- ja metsätieteitä, kunnes joutui rintamalle jatkosodan sytyttyä. Hän oli kiinnostunut jo varhain arkeologisten ja historiallisten esineiden keräilystä. Palattuaan nuoruudenkotiinsa 1940-luvun lopulla Nautela alkoi kerätä muun muassa arkeologisia löytöjä ja kansatieteellistä esineistöä, rahoja, mitaleja ja postimerkkejä sekä erilaisia asiakirjoja, karttoja, lehtileikkeitä ja kirjoja. Hänen kokoelmansa merkittävimmän kokonaisuuden muodostaa noin 8 000 nidettä käsittävä kirjasto, joka sisältää kirjojen lisäksi sanoma- ja aikakauslehtiä. Arkeologisia löytöjä kokoelmassa on yli 10 000 kappaletta. Vuonna 1990 Nautela lahjoitti kokoelmansa Liedon kunnalle ja 1996 sitä hoitamaan perustettiin Nautelankoski-säätiö. Museo avattiin kaksi vuotta Nautelan kuoleman jälkeen vuonna 2000. Museorakennuksen on suunnitellut arkkitehti Frank Schauman. == Muuta == Lauri Nautela oli homoseksuaali, joka sai vanhan seksuaalirikoslain aikana neljän vuoden vankeusrangaistuksen haureudesta toisen samaa sukupuolta olevan kanssa. Vuonna 2016 Nautela otettiin mukaan Turun seudun seksuaalivähemmistöjen historiaa esittelevään Gaykätkö-taideprojektiin, mutta Nautelankosken säätiö kielsi häntä koskevan geokätkön sijoittamisen museon alueelle. Lisäksi säätiö ilmoitti, ettei Nautelaa saa käyttää taideprojektin osana. Transkaakko-yhtyeen vuonna 2000 julkaistu albumi Kiveen veistetty on omistettu Lauri Nautelalle. ==Lähteet== == Aiheesta muualla == *Nautelankosken museon kotisivut Luokka:Suomalaiset keräilijät Luokka:Suomalaiset mesenaatit Luokka:Vuonna 1914 syntyneet Luokka:Vuonna 1998 kuolleet
Jakub Kłusak

Jakub Kłusak (s. 2. tammikuuta 1992) on puolalainen alppihiihtäjä, joka edustaa AZS Zakopanea. Kłusak kilpaili maailmancupissa ensimmäisen kerran Kitzbühelin supersuurpujottelussa tammikuussa 2016. Maailmancupin pisteille hän pääsi ensimmäisen kerran alppiyhdistetyssä samana päivänä oltuaan yhteistuloksissa 30:s. == Lähteet == Luokka:Puolalaiset alppihiihtäjät Luokka:Vuonna 1992 syntyneet Luokka:Elävät henkilöt
Niklas Köck

Niklas Köck (s. 1. helmikuuta 1992) on itävaltalainen alppihiihtäjä, joka edustaa WSV St. Jakob in Haus -seuraa. Köck kilpaili maailmancupissa ensimmäisen kerran Kitzbühelin supersuurpujottelussa tammikuussa 2016. Maailmancupin pisteille hän pääsi ensimmäisen kerran alppiyhdistetyssä samana päivänä oltuaan yhteistuloksissa 22:s. == Lähteet == Luokka:Itävaltalaiset alppihiihtäjät Luokka:Vuonna 1992 syntyneet Luokka:Elävät henkilöt
Timati

Timur Ildarovitš Junusov (; s. 15. elokuuta 1983 Moskova), taiteilijanimeltään Timati () on venäläinen rap-muusikko, tuottaja, lauluntekijä, näyttelijä ja liikemies. Hän osti Venäjältä poistuneen Starbucks-ketjun yhdessä ravintoloitsija Anton Pinskin kanssa ja avasi sen uudelleen nimellä Stars Coffee. Hän ilmoitti myös pyrkivänsä ostamaan Venäjällä konkurssiin ajautuneen Domino’s Pizza -ketjun.DD Geopolitics, 22-08-2023 16:30 == Diskografia == === Studioalbumit === *Black Star (2006) *The Boss (2009) *SWAGG (2012) * 13 (2013) * Audiokapsula (2014) * G.T.O. (2015) * Olimp (2016) == Lähteet == == Aiheesta muualla == *Timatin kotisivut __NOTOC__ Luokka:Musiikkituottajat Luokka:Vuonna 1983 syntyneet Luokka:Elävät henkilöt Luokka:Venäläiset hip hop -artistit
Emil Johansson

Emil Johansson -nimisiä henkilöitä ovat: * Emil Johansson (1887–1966), suomalainen jääkärikapteeni * Emil Johansson (s. 1988), ruotsalainen alppihiihtäjä * Emil Johansson (s. 1996), ruotsalainen jääkiekkoilija
Rafael Hårdh

Johan Rafael Hårdh (17. syyskuuta 1839 Kalajoki – 17. tammikuuta 1908 Turku) oli suomalainen opettajaseminaarin lehtori ja oppikirjojen tekijä.Ylioppilasmatrikkeli 1853–1899 Hårdhin vanhemmat olivat lääninmaanmittari Karl Henrik Hårdh (1800–1870) ja Amanda Sofia Cajanus. Luettu 29.4.2016. Hän pääsi ylioppilaaksi 1860 Kuopion lukiosta ja suoritti teknillisiä opintoja Helsingin teknillisessä reaalikoulussa sekä Hannoverin ja Zürichin polyteknillisissä yliopistoissa. Hårdh toimi Jyväskylän opettajaseminaarin piirustuksen, käsitöiden ja maantiedon lehtorina 1869–1897. Hän harjoitti valokuvaajan ammattia ensimmäisenä Jyväskylässä ja omisti Muurikaisen tilan Jyväskylän maalaiskunnan puolella.Eero Fredriksson : Hårdh, Genos 55(1984), s. 105-120, taulu 6 (Web Archive) Rafael Hårdh oli naimisissa vuodesta 1871 Selina Sofia Charlotta Dahlströmin (1850–1927) kanssa. Heidän poikansa oli matematiikan ja fysiikan lehtori H. E. J. (Heikki) Hårdh (1877–1944). Hårdhin veljiä olivat Hämeenlinnan kaupunginlääkäri Josef Gabriel Hårdh (1837–1878) ja Hämeenlinnan klassillisen lyseon matematiikan kollega Henrik Eliel Hårdh (1843–1919). == Teoksia == * Viivantopiirustuksen oppikirja. Weilin & Göös, Jyväskylä 1888 * Ohjeita poikain käsitöiden johtamiseen kansakouluissa. Tekijä, Jyväskylä 1892 == Lähteet == Luokka:Suomalaiset opettajat Luokka:Vuonna 1839 syntyneet Luokka:Vuonna 1908 kuolleet
Department of Conservation

Department of Conservation (DOC), maoriksi Te Papa Atawhai, on vuonna 1987 perustettu uusiseelantilainen julkinen laitos, joka vastaa Uuden-Seelannin ympäristön- ja luonnonsuojelusta sekä historiallisen perinnön vaalimisesta. Laitoksen toimintakuva on lakien määrittämä ja lisäksi toimintaa ohjaa itsenäinen, ministerin nimittämä yksikkö (New Zealand Conservation Authority (NZCA)). == Luonnonsuojelu == Department of Conservation vastaa Uuden- Seelannin 14 kansallispuiston sekä muiden suojelualueiden suojelutoimista ja logistiikasta, muun muassa vaellusreittien kunnossapidosta. Eriasteisia suojelualueita, historiallisista ja luontoarvoisista syistä, on Uuden- Seelannin pinta-alasta noin 30 prosenttia. Suojelutoimien osalta toimintoihin sisältyvät tärkeänä osana myös vieraslajien torjunta. Lisäksi laitos vastaa joidenkin erittäin uhanalaisten alkuperäislajien, kuten kakapon, kantojen elvytystoimista. Luonnonsuojelualueista noin kolmannes on määritelty suuremman statuksen kohteiksi, ja alueilla on kielletty muun muassa kaivostoiminta. == Onnettomuudet == === Cave Creekin onnettomuus === 28\. huhtikuuta 1995 DOCin huoltama näköalatasanne sortui, jonka seurauksena 14 henkilöä kuoli. Heti tapahtuman jälkeen kaikki laitoksen hallinnoimat 106 näköalatasannetta tarkastettiin, jonka seurauksena 15 suljettiin välittömästi korjauksien vuoksi. Onnettomuus johti lopulta silloisen ministerin, Denis Marshallin eroon vuonna 1996. Department of Conservation maksoi kompensaationa uhrien perheille yhteensä 2.6 milj. NZD. == Lähteet == == Aiheesta muualla == Luokka: Uusi- Seelanti Luokka:Ympäristönsuojelu
Brooke Barbuto

Brooke Barbuto (s. 24. huhtikuuta 1987 Syracuse) on yhdysvaltalainen jalkapalloilija. Hän edustaa Naisten Liigassa pelaavaa porilaista NiceFutista, jonne Barbuto siirtyi GBK:sta keväällä 2014. Barbuto on aikaisemmin pelannut kotimaansa seurojen lisäksi myös islantilaisessa Haukarissa. Ennen kauden 2016 alkua Barbuto on pelannut Naisten Liigassa 71 ottelua ja tehnyt niissä 29 maalia. Vuonna 2014 hän teki NiceFutikselle 17 maalia, ollen koko sarjan kolmanneksi paras maalintekijä. Samana vuonna hänet palkittiin Suomen Palloliiton Satakunnan piirin parhaana naispelaajana. == Lähteet == == Aiheesta muualla == *Brooke Barbuton pelaajatilastoja Connect World Football. Luokka:Elävät henkilöt Luokka:Vuonna 1987 syntyneet Luokka:Yhdysvaltalaiset jalkapalloilijat
Uudet Mutantit

Uudet Mutantit () on ryhmä teini-ikäisiä koulutuksessa olevia mutanttisupersankareita, jotka esiintyvät Marvel Comicsin sarjakuvissa. He ovat olleet päähenkilöitä kolmessa Ryhmä-X:n spin-off -sarjakuvalehdessä. Ensimmäisen Uusien Mutanttien joukkueen loivat Chris Claremont ja taiteilija Bob McLeod. He esiintyivät ensimmäisen kerran vuonna 1982 ilmestyneessä Marvel Graphic Novel #4:ssä ja saivat sen jälkeen oman lehtensä vuodesta 1983 vuoteen 1991. Kuten sen isäntälehdessäkin, Uusissa Mutanteissa korostetaan ihmissuhteita ja ryhmän sisäisiä konflikteja sekä toimintaa ja seikkailuja. Esillä on suuri joukko hahmoja, mukaan lukien kulttihahmo Deadpoolin ensiesiintyminen. Ensimmäisen lehden loppuessa lehti jatkui uudella nimellä: X-Force. Toinen Uudet Mutantit -sarja, jonka julkaisu aloitettiin vuonna 2003, esitteli uuden joukon teinimutantteja. Toisin kuin alkuperäiset Uudet Mutantit, he olivat osa valtavaa Xavier-instituutin Opiskelijaryhmää. Vuonna 2004 lehti aloitettiin uudelleen nimellä New X-Men: Academy X jonka jälkeen joukon päähahmoja virallisesti kutsuttiin "Uusiksi Mutanteiksi." "M-Päivä" -tapahtumajatkumon seurauksena vuoden 2005 lopulla loput opiskelijat yhdistettiin yhdeksi juniorijoukkueeksi, Uusiksi X-Miehiksi. Kolmas Uudet Mutantit -sarja, joka kokosi useimmat alkuperäisen joukkueen jäsenet, alkoi ilmestymään toukokuussa 2009. Uusista Mutanteista kertovan elokuvan tekemisestä tiedotettiin toukokuussa 2015. The New Mutants sai ensi-iltansa 28. elokuuta 2020. == Ryhmän jäsenet == Uusien mutanttien jäseniä ovat olleet mm. *Auringonpilkku *Boom Boom (Boomer) *Kangastus *Kanuunankuula *Karma *Koodi *Magia *Rictor *Sotakone *Sotapolku *Susi ==Lähteet== Luokka:Kuvitteelliset järjestöt
Judon Euroopan-mestaruuskilpailut 2013

Judon Euroopan-mestaruuskilpailut 2013 olivat järjestyksessään 62. judon Euroopan-mestaruuskilpailut. Ne käytiin Budapestissa, Unkarissa 25.–28. huhtikuuta 2013. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille. == Mitalistit == === Miehet === Sarja Kultaa Hopeaa Pronssia –60 kg Amiran Papinašvili Ludovic Chammartin Tommy Arshansky Ashley McKenzie –66 kg Laša Šavdatuašvili Kamal Han-Magomedov Dimitri Dragin David Larose –73 kg Rok Drakšič Nugzar Tatalašvili Pierre Duprat Zebeda Rekhviašvili –81 kg Avtandil Tšrikišvili Tomislav Marijanović Joachim Bottieau Loïc Pietri –90 kg Kirill Denisov Varlam Liparteliani Karolis Bauža Kirill Voprosov –100 kg Lukáš Krpálek Henk Grol Jevgeņijs Borodavko Cyrille Maret +100 kg Teddy Riner Adam Okruašvili Jean-Sébastien Bonvoisin Barna Bor Joukkuekilpailu Varlam Liparteliani Adam Okruašvili Zebeda Rekhviašvili Laša Šavdatuašvili Nugzar Tatalašvili Avtandil Tšrikišvili Siražudin Magomedov Musa Moguškov Magomed Nažmudinov Zelimhan Ozdojev Mihail Puljajev Renat Saidov Grigori Sulemin Sven Maresch Marc Odenthal René Schneider Sebastian Seidl Robert Zimmermann * * * Artem Blošenko Serhi Drebot Vitali Dudtšyk Hevorh Hevorhjan Dmytro Lutšyn Kedžau Njabali Stanislav Retynskyi Heorhi Zantaraja === Naiset === Sarja Kultaa Hopeaa Pronssia –48 kg Éva Csernoviczki Charline Van Snick Laëtitia Payet Ebru Şahin –52 kg Natalja Kuzjutina Andreea Chițu Laura Gómez Ropiñón Kosovolainen Kelmendi kilpaili Kansainvälisen judoliiton lipun alla. Majlinda Kelmendi –57 kg Automne Pavia Sabrina Filzmoser Telma Monteiro Irina Zabludina –63 kg Clarisse Agbegnenou Marta Labazina Yarden Gerbi Tina Trstenjak –70 kg Kim Polling Linda Bolder Bernadette Graf Laura Vargas Koch –78 kg Lucie Louette Anamari Velenšek Abigél Joó Marhinde Verkerk +78 kg Lucija Polavder Émilie Andéol Belkıs Zehra Kaya Iryna Kindzerska Joukkuekilpailu Linda Bolder Edith Bosch Birgit Ente Anicka van Emden Sanne Verhagen Marhinde Verkerk Clarisse Agbegnenou Émilie Andéol Priscilla Gneto Lucie Louette Automne Pavia Fanny Estelle Posvite Sappho Çoban Mareen Kräh Luise Malzahn Miryam Roper Martyna Trajdos Laura Vargas Koch * * * Anastasija Beloivanova Jekaterina Denisenkova Anastasija Dmitrijeva Margarita Gurtsijeva Marta Labazina Anaid Mhitarjan Julija Ryžova Jekaterina Valkova Irina Zabludina == Mitalitaulukko == Isäntämaa 1 4 3 1 8 2 4 2 7 13 3 2 3 3 8 4 2 2 1 5 5 2 1 1 4 6 1 0 2 3 7 1 0 0 1 8 0 1 1 2 8 0 1 1 2 10 0 1 0 1 10 0 1 0 1 10 0 1 0 1 13 0 0 3 3 14 0 0 2 2 14 0 0 2 2 14 0 0 2 2 17 0 0 1 1 17 0 0 1 1 17 IJF 0 0 1 1 17 0 0 1 1 17 0 0 1 1 17 0 0 1 1 Yhteensä Yhteensä 16 16 32 64 == Lähteet == * Tulokset === Viitteet === Luokka:Judon Euroopan- mestaruuskilpailut Luokka:Vuoden 2013 urheilu Luokka:Budapestin urheilutapahtumat
Vanilla (yhtye)

Vanilla on suomalainen popmusiikkia esittävä duo, jonka muodostavat pelkillä etunimillään yleensä julkisuudessa esiintyvät Kirsikka ja Miina. He tapasivat toisensa kummankin opiskellessa Helsingin yliopistossa luokanopettajiksi. Yhtye aloitti uransa julkaisemalla omakustannekappaleen ”Kallio” vuonna 2014. Singlen julkaisun jälkeen duo sai kiinnityksen Suomen Musiikki -levy-yhtiölle ja ensimmäinen albumi Inkkarilapset julkaistiin huhtikuussa 2016. == Diskografia== ==== Albumit ==== * Inkkarilapset (Suomen Musiikki, 2016) ==== Singlet ja videot ==== * Kallio (omakustanne, single ja musiikkivideo, 2014) * Kauniit rohkeet (Suomen Musiikki, 2015) * Takapenkin tytöt (musiikkivideo, Suomen Musiikki, 2015) * Tarzani (Suomen Musiikki, 2016) == Lähteet == Luokka:Suomalaiset duot Luokka:Suomalaiset iskelmäyhtyeet Luokka:Suomalaiset popyhtyeet Luokka:Suomalaiset danceyhtyeet Luokka:Seulonnan keskeiset artikkelit
Hevoshaan koulu

Hevoshaan koulu oli vuosina 1986–2020 Vantaan Hakunilan kaupunginosassa sijainnut suomenkielinen alakoulu lähellä Sotungin lukiota ja Hakunilan urheilupuistoa. Vuonna 2014 koulua kävi 339 oppilasta. Koulun käyttö päättyi vuonna 2016. Vantaan opetuslautakunta päätti lakkauttaa sekä Hevoshaan että Tuomelan koulun säästösyistä vuonna 2013. Opetus päätettiin lopettaa vaiheittain syksyyn 2016 mennessä. Hevoshaan koulun tilalle suunniteltiin Kormuniityn asuinaluetta. Lakkautuspäätös herätti paljon vastustusta, ja sille esitettiin vaihtoehtoja: esimerkiksi keväällä 2015 tehdyn ehdotuksen mukaan Hevoshaan koulusta kehitettäisiin osa Hakunilan urheilupuiston urheilukoulutuskampusta. Vielä lokakuussa 2015 konsulttityönä teetetyt suunnitelmat koulun jatkokäytöstä olivat osin avoimena. Vuoden 2016 jälkeen rakennusta käytettiin muutaman vuoden ajan väistötilana ja varastona. Alueen koululaisia sijoitettiin Hakunilanrinteen, Hakunilan, Itä-Hakkilan ja Sotungin kouluihin. Kormuniityn asuinaluesuunnitelmat kariutuivat syksyllä 2018, mutta koulurakennus sai silti purkuluvan syksyllä 2019. Purkutyöt alkoivat loppuvuodesta 2020. Koulurakennuksen viereen rakennettiin uusi päiväkoti. Tiedosto:Hevoshaan koulu - pihaa - Hakunila - Vantaa - m.jpg|Koulupihaa (2016) Tiedosto:Hevoshaan koulu1 - Hakunila - Vantaa - m.jpg|Koulua parkkipaikan suunnalta (2016) Tiedosto:Hevoshaan koulun purku (3).jpg|Koulu purkuvaiheessa tammikuussa 2021 ==Lähteet== Luokka:Entiset suomalaiset oppilaitokset Luokka:Vantaan entiset rakennukset ja rakennelmat Luokka:Hakunila Luokka:Vantaan peruskoulut
Halofiili

Halofiilit ovat eliöitä, jotka viihtyvät korkeassa suolapitoisuudessa. Halofiili on eräs esimerkki ekstremofiilisestä organismista. Halofiilit voidaan jakaa lieviin, kohtalaisiin ja erittäin halofiilisiin organismeihin. Määritelmä riippuu natriumkloridin pitoisuudesta, jonka eliö vaatii. Useat merieliöt ovat lieviä halofiileja, mutta kohtalaiset ja erittäin halofiiliset organismit ovat yleensä erikoistuneita mikrobeja, jotka elävät suolaisemmissa ympäristöissä kuin merivesi. Hyvin suolaisia paikkoja on maapallolla paljon, esimerkiksi aavikolla, rannikoilla, syvän meren pohjukoissa ja maanalaisissa suolakaivoksissa. Halofiileissa on heterotrofisia, fototrofisia ja metanogeenisia arkkeja, fotosynteettisiä, litotrofisia ja heterotrofisia bakteereja sekä fotosynteettisia ja heterotrofisia eukaryootteja. Esimerkkejä hyvin sopeutuneista ja laajalle levinneistä erittäin halofiilisista organismeista on esimerkiksi Halobacterium sp. NRC-1, syanobakteeri kuten Aphanothece halopytica ja viherlevä Dunaliella salina. Monisoluisista halofiilisista eukaryooteista on esimerkiksi suolasimpukka. Halofiilit voivat esimerkiksi tuottaa happamia proteiineja lisätäkseen osmoottisen stressin sietokykyä. == Lähteet == == Aiheesta muualla == *Tieteen termipankki: Halofiili Luokka:Ekstremofiilit
Kuukkeli (taideteos)

Kuukkeli on Villu Jaanisoon tekemä taideteos, joka paljastettiin vuonna 2016 Helsingissä. Kuukkeli on lähes kuusi metriä korkea veistos. Se koostuu värillisistä uusiomuovin palasista. Lähellä sijaitsevan Kalasataman koulurakennuksen pintapaneelit ovat samaa materiaalia. Teoksen runko on terästä, kuten myös nokka ja jalat. Linnun varpaat ovat palloventtiilejä. Veistos sijaitsee näkyvällä paikalla Helsingin Kalasatamassa, Junonkadun ja Leonkadun risteyksessä. Teoksen lähtökohtina ovat kuukkelille kansantaruissa annetut erityisominaisuudet. Kuukkelia pidettiin metsässä liikkuvien ystävänä ja suojelijana, jonka näkemiselle annettiin erilaisia merkityksiä. Helsingin kaupunginkanslian tilaama veistos on valmistumisjärjestyksessä toinen Kalasataman ympäristötaidehankkeen mukainen taidehankinta. Hankkeen tavoitteena on asukkaiden viihtyvyyden parantaminen sekä alueellisen identiteetin muodostuminen. Teos kuuluu Helsingin taidemuseon taidekokoelmaan. == Lähteet == == Aiheesta muualla == *Taiteilija Villu Jaanisoon "Kuukkeli"-teoksen julkistustilaisuus., YouTube. Luokka:Helsingin patsaat ja veistokset Luokka:Kalasatama
Espanjan astrobiologian keskus

Espanjan astrobiologinen keskus (CAB) on espanjalainen tutkimuslaitos. Sen tehtävänä on luoda transdisiplinaarinen tutkimusympäristö, jossa uusi tieteenala astrobiologia voisi kehittyä. CAB pyrkii ymmärtämään elämän alkuperää tutkimalla elämälle kelvollisia olosuhteita maapallolla, aurinkokunnassamme ja yleisesti aurinkokunnan ulkopuolisilla planeetoilla. CABin menetelmät perustuvat osaltaan kompleksisuusteoriaan. CABin tieteellinen toiminta alkoi vuonna 1999. Se perustettiin Espanjan kansallisen tutkimusneuvoston (CSIC) ja Espanjan avaruusinstituutin (INTA) väliseksi yhdistäväksi organisaatioksi. ==Lähteet== Luokka:Espanjan tiede ja tekniikka Luokka:Tutkimuslaitokset Luokka:Astrobiologia
Transdisiplinaarinen tutkimus

Transdisiplinaarinen tutkimus on eri tieteenhaarojen ja usein myös tieteen ulopuolella toimivien asiantuntijaryhmien välistä yhteistyötä, jossa tehtävänä on saavuttaa tutkimuksellinen päämäärä erityisellä yhteistyöstrategialla. Yhteistyökumpanit pyrkivät lähestymään tutkimusongelmaa monitieteisesti ja tieteen rajoja rikkoen, omaksumalla oman näkökantansa lisäksi myös muiden tieteenalojen lähestymistapoja ja tukeutumalla kaikkeen tutkimusongelman kannalta relevanttiin asiantuntemukseen. Tällä tavoin transdisiplinaarisen hankkeen osallistujat pyrkivät muodostamaan tutkimusongelmastaan kokonaiskuvan. Transdisiplinaarinen tutkimustapa vaatii erityisen paljon tiimityöskentelyä, jossa tutkijat ja muut yhteistyökumppanit jakavat muille tiiminjäsenille tietoa, osaamistaan ja resurssejaan.Hirsch Hadorn, G et al (toim.).: Handbook of Transdisciplinary Research. Springer, 2007 ==Lähteet== Luokka:Monitieteisyys
Andreas Hartmann

Andreas "Andy" Hartmann (s. 29. tammikuuta 1980) on sveitsiläinen entinen yhdistetyn kilpailija. Naganon olympialaisissa 1998 hän sijoittui sprintissä kahdeksanneksi ja normaalikilpailussa yhdeksänneksi. Ramsaun maailmanmestaruuskilpailuissa 1999 hän oli joukkuekilpailun yhdeksäs. Vuonna 2001 Lahden MM-kilpailuissa hän oli henkilökohtaisessa kilpailussa 24. ja joukkuekilpailussa kymmenes. Vuoden 2002 Salt Lake Cityn olympialaisissa hän sijoittui normaalimatkalla yhdeksänneksi ja sprintissä kahdeksanneksi. Val di Fiemmen MM-kilpailussa 2003 hän sijoittui henkilökohtaisessa kilpailussa 30:nneksi ja joukkuekilpailussa kahdeksanneksi. Maailmancupissa Hartmannin uran paras sijoitus on kolmas tila, jonka hän saavutti Oslossa vuonna 2007. ==Lähteet== * Luokka:Sveitsiläiset yhdistetyn hiihtäjät Luokka:Vuonna 1980 syntyneet Luokka:Elävät henkilöt
Adolf Usenius

Adolf Emil Usénius (1872 Hollola – 2. helmikuuta 1943 Fitchburg, Massachusetts) oli amerikansuomalainen toimittaja ja työväenliikkeen aktiivi. == Elämä == Usenius syntyi senaattori Leo Mechelinin omistamassa Laitialan kartanossa, jossa hänen isänsä Adolf Fredrik Usenius oli tynnyrintekijänä. Kansakoulun jälkeen Usenius työskenteli myös itse tynnyrintekijänä ja puuseppänä Helsingissä. Hän oli jo 1890-luvun alusta lähtien mukana Helsingin työväenyhdistyksen ja myöhemmin Ruotsalainen Työväenliiton toiminnassa. Helmikuussa 1907 Usenius valittiin Anton Caseliuksen seuraajaksi Suomen ensimmäisen ruotsinkielisen työväenlehden Arbetarenin päätoimittajaksi, mutta hän joutui luopumaan tehtävästä jo elokuussa, saatuaan lehtijutun perusteella kolmen kuukauden vankeustuomion kahden kartanonherran kunnianloukkauksesta. Marraskuussa alussa Usenius sai toisen tuomion kunnianloukkauksesta ja hieman myöhemmin häntä vastaan nostettiin vielä kolmas oikeusjuttu, jonka jälkeen Usenius lähti siirtolaiseksi Pohjois-Amerikkaan. Hän saapui Massachusettsin Fitchburgiin vielä saman vuoden aikana ja aloitti heti suomenkielisen Raivaajan toimittajana. Usenius työskenteli lehdessä 34 vuoden ajan ja kuului lisäksi vuosina 1921–1937 ilmestyneen kulttuurilehti Nykyajan toimitukseen. Hän oli myös aktiivisesti mukana Fitchburgissa toimineessa Työväenyhdistys Saimassa. == Perhe == Adolf Usenius avioitui Yhdysvalloissa Hilja Victoria Pasasen (k. 1965) kanssa vuonna 1915. Perheeseen syntyi myöhemmin yksi tytär. Hänen veljensä oli kansanedustaja Arthur Usenius, joka teloitettiin Stalinin vainojen aikana Neuvostoliitossa vuonna 1937. == Lähteet == Luokka:Suomalaiset päätoimittajat Luokka:Amerikansuomalaiset henkilöt Luokka:Vuonna 1872 syntyneet Luokka:Vuonna 1943 kuolleet
Light of Dawn

Light of Dawn on hard rock- ja power metal -yhtye Unisonicin toinen albumi, joka julkaistiin 1. elokuuta 2014 Edelin EarMusic-levymerkillä. Basisti Dennis Ward on todennut albumin nimestä ja kuvituksesta: ”Kappale ’Throne of the Dawn’ oli alun perin nimeltään ’Light of Dawn’, mutta sanoitukset muuttuivat laulunkirjoituksen aikana. Pidimme kuitenkin nimestä, ja se sopi hyvin yhteen kansikuvan kanssa. Jokaisella päivällä on auringonnousu, uusi alku."Interview with Dennis Ward , by Grande-Rock.com retrieved on November 13, 2014. Albumin kansikuvan teki Martin Häusler. Suurimman osan kappaleista kirjoitti Ward, mutta myös Michael Kiske ja Mandy Meyer osallistuivat. Musiikkivideo kuvattiin kappaleesta ”Exceptional”. Albumi nousi muun muassa Suomen, Saksan, Sveitsin, Tšekin ja Japanin albumilistoille. == Kappaleet == == Jäsenet == * Michael Kiske – laulu * Kai Hansen – kitara, taustalaulu * Mandy Meyer – kitara * Dennis Ward – basso, taustalaulu, tuottaja, teknikko, miksaaja * Kosta Zafiriou – rummut, lyömäsoittimet ; Vieraileva muusikko * Günter Werno – kosketinsoittimet == Arvostelut == * Audiovideo.fi: ristiriitainenAudiovideo.fi * Desibeli.net: Unisonic: Light of Dawn Viitattu 25.10.2022. * Imperiumi: 7½/10Levyarvostelu: Unisonic - Light Of Dawn Viitattu 25.10.2022. * Kaaoszine: 7/10Unisonic - Light Of Dawn Viitattu 25.10.2022. * Metal Injection: positiivinenMetal Injection * Sea of Tranquility: Sea of Tranquility == Listasijoitukset== Albumilista (2014) Paras sijoitus Itävallan albumilista 47\. Tšekin albumilista 22\. Suomen virallinen lista 10\. Saksan albumilista 13\. Kreikan albumilista 54\. Japanin albumilista 24\. Sveitsin albumilista 20\. == Lähteet == == Aiheesta muualla == * Unisonicin viralliset verkkosivut * ”Exceptional”-musiikkivideo YouTube- sivustolla * EarMusicin viralliset verkkosivut * * Luokka:Vuoden 2014 albumit Luokka:Unisonicin albumit
Piijoen ratasilta

thumb|275px|Sillan kantta nähtynä Kannelmäen rautatieasemalta. Kehäradan juna on matkalla pohjoiseen. thumb|275px|Sillan eteläpään alla on pysäköintipaikkoja. Piijoen ratasilta (myös nimellä Piijoen rautatiesilta) on Vantaankosken radan silta Helsingin Kannelmäessä. Sillan eteläpää on heti Kannelmäen rautatieaseman pohjoispuolella ja sillan pohjoispää ulottuu hiukan Malminkartanon puolelle. Silloiselle Martinlaakson kaupunkiradalle rakennettu silta valmistui vuonna 1974 ja se oli valmistuessaan Suomen kokonaispituudeltaan pisin rautatiesiltaAitta, 2004, s. 372–373, sillan kokonaispituus on 552,8 metriä. Se on edelleen Suomen pisin kaksiraiteisen radan rautatiesilta ja pinta-alaltaan 6 026 m2 Suomen suurin. == Sillan paikka == Silta ylittää Mätäjoen ja sen jokilaakson. Laakso olisi ollut mahdollista ylittää myös penkereellä, mutta se olisi estänyt liikennöintiä radan eri puolien välillä ja rajoittanut alueen maankäyttöä. Siltavaihtoehto ei osoittautunut kovinkaan paljoa kalliimmaksi johtuen rataprofiilista ja maaperän heikosta kantavuudesta. Sillan nimi juontuu kaavailuista muuttaa Mätäjoen nimi Piijoeksi. Mätäjoki säilytti entisen nimensä, mutta silta nimettiin Piijoen ratasillaksi. == Sillan mitat ja rakenne == Piijoen ratasillan kokonaispituus on 552,8 metriäAitta, 2004, s.498–499. Teräsbetoninen silta on tyypiltään jatkuva laattasilta ja siinä on 31 jännettä, kukin pituudeltaan 17,5 metriä. Sen suunnittelivat Hannu Myllymäki ja Pertti Paavolainen Insinööritoimisto Pontek Ky:stä ja sillan urakoi Silta ja Satama Oy. Sillan eteläpäässä maatuki ja neljä pilariparia on perustettu kallion varaan, loput 26 pilariparia ja pohjoispään maatuki on teräsbetonipaalujen varassa. Paaluja on laskettu olevan yhteensä 1 178 kappaletta ja niistä vajaa 40 prosenttia on jatkettuja. Silta koostuu kahdeksasta siltaosasta, joista yksi on kolmeaukkoinen ja loput neliaukkoisia. Kukin siltaosa toimii rakenteellisesti itsenäisenä ja ottaa vastaan jarruvoimia. Piijoen ratasilta on Suomen toiseksi pisin rautatiesilta, vuonna 2005 valmistunut 557-metrinen Lahden oikoradan Kytömaan rautatieristeyssilta on pisin, mutta sillä kulkee vain yksi raide. Vantaankosken rata otettiin käyttöön vuonna 1975. Rakenteilla olleen Kehäradan takia vanhempaa rataa korjattiin ja muun muassa Piijoen ratasillan vesieriste uusittiin vuonna 2013. == Lähteet == * === Viitteet === == Aiheesta muualla == Luokka:Suomen rautatiesillat Luokka:Helsingin sillat Luokka:Kaarela Luokka:Laattasillat
Camilla Kivilahti-Parland

Camilla Orvokki Kivilahti-Parland (27. heinäkuuta 1939 Viipuri – 15. huhtikuuta 2016 HelsinkiKuolinilmoitus. Helsingin Sanomat 30.4.2016, s. C 22.) oli suomalainen kuvataiteilija. Hänelle myönnettiin vuonna 2004 valtion taiteilijaeläke.Taiteilijaeläkettä 45 taiteilijalle. Turun Sanomat 25.4.2004. Kivilahti-Parland opiskeli vuosina 1959–1963 Helsingin yliopiston piirustussalissa ja myös yksityisesti useiden taiteilijoiden johdolla. Hän maalasi erityisesti herkkiä akvarelleja, joiden aiheina olivat maisema, kukat, eläimet ja ihmishahmot. Hän teki myös muotokuvia. Kivilahti-Parland opetti vuonna 1979 Helsingin taiteilijaseurassa piirustusta. Hän osallistui myös luonnonsuojelutyöhön ja kirjoitti lehtiin taidearvosteluja.Bonsdorff, Bengt von: Hän julkaisi omakustanteena kirjan Da Capo ja suunnitteli kirjankansia. Kivilahti-Parlandin puoliso oli dosentti Thomas Parland, ja Mark Parland on heidän poikansa.Camilla Kivilahden CV. Artegrafica (arkistoitu sivu). == Lähteet == Luokka:Suomalaiset taidemaalarit Luokka:Vuonna 1939 syntyneet Luokka:Vuonna 2016 kuolleet
Rosa Salazar

Rosa Salazar (s. 16. heinäkuuta 1985) on yhdysvaltalainen näyttelijä, joka tunnetaan esimerkiksi roolistaan Labyrintti – Aavikkokokeet -elokuvan ja sen jatko-osan Labyrintti – Tappava lääke Brendana. == Valikoitu filmografia == === Elokuva === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2013 Salainen valtakunta Epic Roller Derby -tyttö (ääni) 2014 Search Party Search Party Pocahontas 2014 Kiven sisällä Jamesy Boy Crystal 2015 Outolintu-sarja: Kapinallinen The Divergent Series: Insurgent Lynn 2015 Labyrintti – Aavikkokokeet Maze Runner: The Scorch Trials Brenda 2015 Night Owls Night Owls Madeline 2016 Submerged Submerged Amanda 2017 Paskalakit pyörillä CHIPS Ava Perez 2018 Labyrintti – Tappava lääke Maze Runner: The Death Cure Brenda 2018 The Kindergarten Teacher The Kindergarten Teacher Becca 2018 Bird Box Bird Box Lucy 2019 Alita: Battle Angel Alita: Battle Angel Alita 2020 Pink Skies Ahead Pink Skies Ahead Addie 2021 No Future No Future Becca 2021 Marcel the Shell with Shoes On Marcel the Shell with Shoes On Larissa 2022 Chariot Chariot Maria Deschaines === Televisio === Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2011 American Horror Story American Horror Story Maria 4 jaksoa 2011 Kova laki: Los Angeles Law & Order: Los Angeles Yolanda 1 jakso 2011–2012 Samaa sukua Parenthood Zoe DeHaven 13 jaksoa 2013 Totuuden anatomia Body of Proof Ramona Delgado 1 jakso 2016 Man Seeking Woman Man Seeking Woman Rosa 6 jaksoa 2019–2022 Undone Undone Alma Winograd-Diaz 2021 Brand New Cherry Flavor Brand New Cherry Flavor Lisa Nova 8 jaksoa 2022 Wedding Season Wedding Season Katie == Lähteet == == Aiheesta muualla == * Luokka:Elävät henkilöt Luokka:Vuonna 1985 syntyneet Luokka:Yhdysvaltalaiset näyttelijät
Andrews

Andrews on muun muassa seuraavien henkilöiden sukunimi: * Anthony Andrews (s. 1948), brittiläinen näyttelijä * Arthur Andrews (1909–2008), yhdysvaltalainen republikaanipoliitikko * Bill Andrews (s. 1966), yhdysvaltalainen rumpali * Bruce Andrews (s. 1948), yhdysvaltalainen runoilija ja politiikan tutkija * Dana Andrews (1909–1992), yhdysvaltalainen elokuva- ja televisionäyttelijä * Dean Andrews (s. 1963), brittiläinen näyttelijä * Eamonn Andrews (1922–1987), irlantilainen televisiojuontaja * Elizabeth Andrews (1882–1960), walesilainen poliittinen aktivisti, suffragetti ja sosialisti * Ellesse Andrews (s. 1999), uusiseelantilainen ratapyöräilijä * Erin Andrews (s. 1978), yhdysvaltalainen urheilutoimittaja ja -selostaja * Giuseppe Andrews (s. 1979), yhdysvaltalainen näyttelijä, käsikirjoittaja ja ohjaaja * Harry Andrews (1911–1989), englantilainen näyttelijä * Jessica Andrews (s. 1983), yhdysvaltalainen countrylaulaja * Jessie Andrews (s. 1992), yhdysvaltalainen pornonäyttelijä * Joely Andrews (s. 2002), pohjoisirlantilainen jalkapalloilija * Julie Andrews (s. 1935), englantilainen näyttelijä, laulaja ja lastenkirjailija * Keith Andrews (1920–1957), yhdysvaltalainen kilpa-ajaja * Keith Andrews (s. 1980), irlantilainen jalkapalloilija * LaVerne Andrews (1911–1967), yhdysvaltalainen kontra-alttolaulaja, The Andrews Sisters -yhtyeen jäsen * Mark Andrews (1926–2020), yhdysvaltalainen republikaanipoliitikko ja senaattori * Marvin Andrews (s. 1975), trinidadtobagolainen jalkapalloilija * Maxene Andrews (1916–1995), yhdysvaltalainen sopraanolaulaja, The Andrews Sisters -yhtyeen jäsen * Michael Andrews (artisti) (1928–1995), brittiläinen artisti * Michael Andrews (muusikko) (s. 1959), yhdysvaltalainen muusikko * Michael Andrews (rugby-pelaaja), australialainen rugby-pelaaja * Michael A. Andrews (s. 1944), yhdysvaltain edustajainhuoneen jäsen * Mickey Andrews (s. 1942), yhdysvaltalainen jalkapallovalmentaja * Mike Andrews (s. 1943), yhdysvaltalainen baseball-pelaaja * Naveen Andrews (s. 1969), englantilainen näyttelijä * Patricia Andrews (1918–2003), yhdysvaltalainen sopraanolaulaja, The Andrews Sisters -yhtyeen jäsen * Roy Chapman Andrews (1884–1960), yhdysvaltalainen luonnontieteilijä ja tutkimusmatkailija * Theresa Andrews (s. 1962), yhdysvaltalainen uimari ja olympiavoittaja * Thomas Andrews (1873–1912), irlantilainen telakkayhtiön toimitusjohtaja ja laivojen suunnittelija * Thomas Andrews (1813–1885), irlantilainen fyysikko * Virginia C. Andrews (1923–1986), yhdysvaltalainen kirjailija. == Kuvitteellisia Andrewsejä == * Archie Andrews, Justus, sarjakuvahahmo, yhdysvaltalainen teinipoika
Eucladoceros

Eucladoceros on sukupuuttoon kuollut hirvieläinten suku, joka eli Euraasiassa myöhäiseltä plioseenilta pleistoseenille. Sen sarvet olivat monimutkaisemmat sarvet kuin millään muulla tunnetulla hirvieläimellä. == Lähteet == * === Viitteet === == Aiheesta muualla == * A Pleistocene Bestiary Luokka:Esihistorialliset nisäkkäät Luokka:Jalohirvet